# Cossacks II - Battle for Europe

### от Уикипедия, свободната енциклопедия

Тази статия се нуждае от подобрение.

Необходимо е: форматиране, неутрализиране на стила. Ако желаете да помогнете на Уикипедия, просто щракнете на редактиране и нанесете нужните корекции.

Сайт http://www.cossacks.com/, издател CDV, жанр: Историческа реално-времева стратегия

Изисквания: CPU 1.5 Mhz, 256 Ram, Win XP, 128 Mb video, Multiplayer: Има, брой CD: 1 DVD, Платформа: PC

Играта е самостоятелен експанжън, което значи, че е ненужно да си купуваш оригнала, за да я подкараш. Това е добре, макар че феновете на реалновремевите стратегии едва ли са се разминали с него, тъй като заглавието е класика в жанра. Battle for Europe е изградена върху своя предшественик Napoleonic Wars, в която ставаше дума за Наполеон Бонапарт и политиката на Франция при неговото управление, поражението му, заточването му на остров Елба, по-късния му опит да си върне контрола през стоте дни, загубата при Ватерло през 1815 г. и накрая изгнаничеството му на остров Света Елена, където остава при най-строг режим до смъртта си. Динамичният живот на великия деспот предполага и създаването на една исторически достоверна и интересна игра, каквато е Napoleonic Wars. Какво обаче добавя Battle for Europe? Сигурно ще се изненадате, но цели

три знаменити сражения

са били пропуснати досега в Cossacs II – при Ватерло, при Лайпциг и при Бородино. Именно там ще можете сега да мерите милитаристичните си способности. Увеличени са и броят на нациите до 9, има десет нови бойни полета, четири нови кампании и въпросните три нови исторически битки. Всяка индивидуална кампания предлага от 5 до 7 мисии, цялата сингълплейър кампания е базирана като реално-времева, но има и възможност за походова битка. Battle for Europe е разделена на 24 провинции. Методите ви за доминация са чрез дипломация, мир, война, договорености, съюзи, търговия и всичко, за което можете да си помислите би могло да допринесе за пълна победа над противниците. Позволено ви е да се съюзите с най-много 7 от своите съседи, като остават само 2 противника извън този кръг.

Хубавото е, че играта има мултиплейър, понеже ще обединява повече хора около себе. Освен стандартен мултиплейър има скърмиш кампания, която е тип бърза битка от типа всеки срещу всеки. Тя е предвидена и за сингълплейър и е базирана или на реални исторически битки, или на случайно избрани от играча. Скърмиш кампанията е реалновремева. В началото започвате само със селяни, които трябва да съберат ресурси, така че да се построят казарми за войниците. Задължително е една RTS да има скърмиш, защото така играта се усвоява най-качествено. Сингълплейър кампанията пък е концентрирана около историческите битки и събития, и позволява на играчите да контролират народите на Германия, Полша, Испания и разбира се Франция. Старите нации също присъстват – включени са и Австрия, Русия, Прусия, Британия, Египет. Както и в други Cossacs игри, ще трябва да се грижите за морала на своите войски, и да следите нивото на умора и изтощение. Лидерите на войските могат да поведат в битка големи армии и единично. По-добре е да съберете колкото се може повече опит за тях, така че да можете да управлявате по-бързо гигантски легиони. Като цяло всяка нация има

свои способности или пък недостатъци

но трябва да се признае, че Battle for Europe е добре балансирана. Когато двете армии се срещнат, играта се превръща в карта на бойното поле, където и двете страни се движат в реално време. Картата представлява голяма част от някаква територия с различни села и градове, свързани със система от пътища, като всяко едно поселение снабдява с различен ресурс - примерно руда или въглища - и ако овладеете такова поселение, придобивате достъп над съответния ресурс. Прави впечатление, че AI-то на играта е значително подобрено в сравнение с оригинала. Преди изкуственият интелект се задоволяваше да изпраща към играещия армии на периодични вълни и толкова. Сега той изглежда далеч по-притеснен примерно да си пази усвоени ресурси далеч от своята територия или те напада докато твоите хора са заети с презареждане на оръжието, грижи се за подредбата на формациите и използва кавалерия за разузнаване. Малко е странно, че разработчиците са избрали да нарекат този експанжън Battle for Europe, след като това е името на друга съществуваща кампания, част от играта Napoleonic Wars. Графично детайлите и околната среда не са лоши, но са далеч от модерните RTS. Експанжънът

не е особено подобрен

в сравнение с оригинала. Всъщност разликите доста трудно се виждат. Все още няма 3D гейминг, тоест ако искате за приближавате или завъртате камерата, няма да ви се удаде. Музиката е наистина качествена и емоционална, има добри звукове и ефекти. Въпреки че играта е много назад в сравнение с най-новите стратегии, тя има идно безспорно предимство – богата е на исторически данни. Ако сте фен на историята, това е вашата игра, тъй като е изпъстрена с достоверни факти, детайлизирани мисии и освен това се играе с бавни темпове. През 18 и началото на 19 век войната се е водела именно така – обмисляна, претеглена, избиран е подходящ терен, планирало се е времето на и за сражението и тогава хиляди мъже са се изправяли един срещу друг, подредени в редици, марширували са по бойното поле, а след това са стреляли по противника, докато едната страна не надделее. За да усетите класиката на подобен род битка, не пропускайте Cossacs II: Battle for Europe.

Тази статия е от списание PC Mania - www.pcmania.bg. Авторът и издателят дават право тя да бъде поместена в Уикипедия (телефон на редакцията ++359/2/9874719).

Взето от „http://bg.wikipedia.org../../../c/o/s/Cossacks_II_-_Battle_for_Europe_50b2.html“.

Категории: Статии за редактиране | Софтуер | Компютърни игри

##### Views

- Статия
- Беседа
- Текуща версия

##### Търсене